Document ID: 32004R2059

UREDBA SVETA (ES) št. 2059/2004
z dne 4. oktobra 2004
o spremembi Sklepa Komisije št. 1469/2002/ESPJ o upravljanju z nekaterimi omejitvami za uvoz nekaterih izdelkov iz jekla iz Kazahstana
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 133 Pogodbe,
ob upoštevanju predloga Komisije,
ob upoštevanju naslednjega:
(1)
Sporazum o partnerstvu in sodelovanju med Evropskimi skupnostmi in njihovimi državami članicami in Republiko Kazahstan (1) je začel veljati 1. julija 1999.
(2)
Člen 17(1) Sporazuma o partnerstvu in sodelovanju določa, da trgovino z izdelki Evropske skupnosti za premog in jeklo (v nadaljevanju „ESPJ“) urejajo naslov III tega sporazuma, razen člen 11, in določbe sporazuma o količinskih ureditvah, ki zadevajo menjavo izdelkov ESPJ.
(3)
22. julija 2002 sta ESPJ in Vlada Republike Kazahstan sklenili tovrsten Sporazum o trgovini z nekaterimi izdelki iz jekla (2) (v nadaljevanju „Sporazum“), ki je bil v imenu ESPJ odobren s Sklepom Komisije 2002/645/ESPJ (3).
(4)
Pogodba ESPJ je prenehala veljati 23. julija 2002 in Evropska skupnost je prevzela vse pravice in obveznosti ESPJ.
(5)
Pogodbenici na podlagi člena 11(2) Sporazuma soglašata, da Sporazum ostane v veljavi ter da se tudi po prenehanju veljavnosti Pogodbe ohranijo vse pravice in obveznosti iz Sporazuma.
(6)
Pogodbenici sta se v skladu s členom 2(6) Sporazuma posvetovali in se sporazumeli o povečanju količinskih omejitev določenih v Sporazumu, zaradi upoštevanja širitve Evropske unije. Povečanja so bila predmet novega sporazuma, ki je začel veljati na dan podpisa (4).
(7)
Sklep Komisije št. 1469/2002/ESPJ o upravljanju z nekaterimi omejitvami za uvoz nekaterih izdelkov iz jekla iz Kazahstana (5) je treba ustrezno spremeniti -
SPREJEL NASLEDNJO UREDBO:
Člen 1
V Prilogi IV k Sklepu št. 1469/2002/ESPJ se količinske omejitve za leto 2004 nadomestijo s količinskimi omejitvami iz Priloge k tej uredbi.
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 4. oktobra 2004

Labels: 7
3
18